**ROMÂNIA**

**JUDEŢUL SATU MARE**

**MUNICIPIUL SATU MARE**

**Cabinet Primar**

**Nr. 37.251/20.06.2024**

**REFERAT DE APROBARE**

**la proiectul de hotărâre privind** **modificarea** **Anexei nr. 1 și Anexei nr. 2 la Hotărârea Consiliului local Satu Mare nr. 30/13.02.2024**

Administrația publică a Municipiului Satu Mare, în conformitate cu mandatul primit din partea cetățenilor și cu obligațiile prevăzute de legislația în vigoare, are ca principal obiectiv realizarea dezvoltării durabile a comunității locale și asigurarea către toți membrii comunității locale de servicii publice de calitate.

În conformitate cu studiile de fezabilitate și indicatorii tehnico-economici aprobați prin Hotărâri ale Consiliului Local, valoarea necesară pentru realizarea acestor investiții nu poate fi acoperită în totalitate din veniturile proprii ale Bugetul local de venituri și cheltuieli al Municipiului Satu Mare.

În vederea realizării obiectivelor de investiții de interes local demarate în ultimii ani de către autoritatea publică locală,

Ținând cont de faptul că bugetul local nu dispune de fondurile necesare pentru finanțarea obiectivelor prioritare de investiții,

Aparatul de specialitate al primarului municipiului a analizat stadiul de realizare al obiectivelor de investiții aprobate a fi finanțate din fonduri proprii constatând că se impune relocarea sumelor aferente contractului de împrumut în valoare de 86.370.000 lei încheiat pentru pentru finanțarea unor obiective de investiții publice de interes local.

*Ținând cont de faptul că în cadrul împrumutului contractat pentru asigurarea finanțării cheltuielilor aferente obiectivelor de investiții finanțate din fonduri proprii se pot efectua trageri până la data de 31.12.2024,*

*Întrucât utilizarea anuală a sumelor din creditele bancare contractate este posibilă doar după obținerea avizului favorabil al Comisiei de Autorizare a Împrumuturilor Locale care funcționează în cadrul Ministerului de Finanțe, comisie care se întrunește periodic pentru analizarea dosarelor depuse,*

*Având în vedere faptul că la nivelul României este aprobat prin Hotărâre de Guvern plafonul maxim de credite ce pot fi accesate în cursul unui an, iar numărul dosarelor înregistrate la Ministerul Finanțelor este foarte mare,*

*Pentru a avea șanse de a obține autorizare de trageri din împrumut într-o perioadă cât mai apropiată, ar fi oportună aprobarea modificării obiectivelor de investiții finanțate din fonduri proprii, astfel încât să avem posibilitatea de a depune cât mai curând la Ministerul Finanțelor dosarul privind autorizarea împrumutului pe anul 2024,*

Având în vedere cele mai sus prezentate, propun Consiliului local al municipiului Satu Mare aprobarea Proiectului de Hotărâre privind modificarea Anexei nr. 1 și Anexei nr. 2 la Hotărârea Consiliului local Satu Mare nr. 30/13.02.2024.

**Primarul Municipiului Satu Mare**

**Kereskényi Gábor**

Red/tehnored Lucia Ursu 2 ex